આ જાહેરાત એએમસીએ શનિવારે સાંજે કરી છે. સ્માર્ટ સીટી અંતર્ગત બીઆરટીએસના 145 બસ સ્ટેન્ડ પર જનમિત્ર વાઇફાઇ શરૂ કરાશે. જેમાં બીઆરટીએસમાં જનમિત્ર કાર્ડ ધરાવનાર મુસાફરોને 2 એમબીપીએસની સ્પીડ મળશે. જ્યારે અન્ય મુસાફરોને 1 એમબીપીએસની સ્પીડ મળશે. આ સેવા સવારે 6 વાગ્યાથી રાતના 11 વાગ્યા સુધી મળશે. જો કે એએમસીએ આ માટે સુરક્ષાના મુદાને પણ ધ્યાનમાં રાખ્યો છે અને વાઇફાઇ સેવાનો ઉપયોગ કરવા માટે મોબાઇલમાં ઓટીપી જનરેટ કરવો પડશે. જે ઓટીપીને મોબાઇલમાં એન્ટર કરીને વાઇફાઇ સેવાનો ઉપયોગ કરી શકાય. એકવાર ઓટીપી ઉપયોગ એક અઠવાડિયા સુધી કરી શકાશે અને ત્યારબાદ નવો ઓટીપી જનરેટ કરવાને રહેશે.